
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.182/2008 pentru ratificarea Contractului de Credit în cadrul facilităţii de cofinanţare CSNR între România şi Banca Europeană de Investiţii, semnat la Bucureşti, la 24 noiembrie 2008, cu care comisia noastră a fost sesizată în fond cu adresa Biroului Permanent nr. PL.x. 12 din 2 februarie 2009.
	PREŞEDINTE,

Ştefan Viorel

RAPORT

asupra proiectului de Lege privind aprobarea Ordonanţei de urgenţă a Guvernului nr.182/2008 pentru ratificarea Contractului de Credit în cadrul facilităţii de cofinanţare CSNR între România şi Banca Europeană de Investiţii, 

semnat la Bucureşti, la 24 noiembrie 2008
Cu adresa nr.PL.x. 12 din 2 februarie 2009, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege  privind aprobarea Ordonanţei de urgenţă a Guvernului nr.182/2008 pentru ratificarea Contractului de Credit în cadrul facilităţii de cofinanţare CSNR între România şi Banca Europeană de Investiţii, semnat la Bucureşti, la 24 noiembrie 2008.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, trimis cu adresa nr.1508/26.11.2008.
Proiectul de ordonanţă de urgenţă are ca obiect de reglementare ratificarea Contractului de Credit între România şi Banca Europeană de Investiţii, în valoare de 1.000.000.000 euro, destinat cofinanţării contribuţiei de la bugetul de stat a programelor de investiţii eligibile pentru  asistenţa nerambursabilă UE (Programe Operaţionale Sectoriale - Transport, Mediu, Creşterea Competitivităţii Economice) şi finanţării de programe prioritare care nu beneficiază de asistenţă nerambursabilă UE, în conformitate cu obiectivele Cadrului Strategic National de Referinta in perioada de programare 2007-2013 semnat la Bucureşti, la 24 noiembrie 2008.
În şedinţa Guvernului din data de 19 noiembrie 2008, a fost aprobat Memorandumul  privind condiţiile de acordare a creditului , respectiv:

- tragerile din facilitate se pot aloca pentru cheltuieli aferente proiectelor eligibile “ex ante“ sau “ex post“,
- schema de rambursare prevede că la fiecare tragere se poate opta pentru rate anuale/semi-anuale pe o perioadă de până la 25 de ani, plata integrală la scadenţă pentru o maturitate de până la 16 ani.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, doamna Graţiela Iordache, Secretar de Stat în cadrul Ministerului Finanţelor Publice.

La lucrările comisiei au participat 31 deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege privind aprobarea Ordonanţei de urgenţă a Guvernului nr.182/2008 pentru ratificarea Contractului de Credit în cadrul facilităţii de cofinanţare CSNR între România şi Banca Europeană de Investiţii, semnat la Bucureşti, la 24 noiembrie 2008, în şedinţa din data de              10 februarie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de iniţiator.
	PREŞEDINTE,

Ştefan Viorel
	SECRETAR,

Iuliu Nosa


Consilier parlamentar:
Luminiţa Ghiorghiu

